**ΕΝΗΜΕΡΩΤΙΚΟ ΔΕΛΤΙΟ ΑΠΡΙΛΙΟΥ**

4/4/14

Αγαπητοί γονείς,

Συνεχίζοντας την ενημέρωσή σας για τις δραστηριότητες του σχολείου σας πληροφορούμε για τα πιο κάτω:

**Δραστηριότητες Απριλίου**:

* **Συμμετοχή του σχολείου στον εορτασμό της εθνικής επετείου της 1ης Απριλίου**: Τα παιδιά της Β΄, Δ΄ και Στ΄ τάξης του σχολείου μας παρουσίασαν καλλιτεχνικό πρόγραμμα στον εορτασμό της επετείου στην κοινότητα. Προηγήθηκε δοξολογία στον Ιερό Ναό Αγίου Γεωργίου.
* **Πασχαλινό παζαράκι μεταχειρισμένων παιχνιδιών και βιβλίων**: Μετά την επιτυχία και την ενεργό συμμετοχή των παιδιών στο χριστουγεννιάτικο παζαράκι αποφασίστηκε όπως αυτό επαναληφθεί την Παρασκευή, 11/4/14, τελευταία εργάσιμη μέρα πριν τις διακοπές του Πάσχα. Όσοι έχετε στο σπίτι παιχνίδια ή βιβλία τα οποία δεν χρειάζεστε και βρίσκονται σε πολύ καλή κατάσταση μπορείτε να τα στείλετε με τα παιδιά σας στο σχολείο. Με τον τρόπο αυτό τα παιδιά θα αποκτήσουν καινούρια παιχνίδια ή βιβλία με πολύ χαμηλό κόστος (€1-€3) και ταυτόχρονα πετυχαίνουμε και εκπαιδευτικούς στόχους του σχολείου (ανακύκλωση, επαναχρησιμοποίηση παιχνιδιών, εθελοντισμός κ.ά.). Τα παιχνίδια και τα βιβλία θα αρχίσουν να μαζεύονται στο σχολείο από τη Δευτέρα, 7/4/14.

 Όλα τα έσοδα θα αξιοποιηθούν για τις ανάγκες των παιδιών και συγκεκριμένα για επιχορήγηση των εκδρομών και επισκέψεων που προγραμματίζουμε ως το τέλος της σχολικής χρονιάς.

**Ενημέρωση:**

* **Επιβεβαίωση εγγραφών:** Στις 29 και 30 Απριλίου 2014 θα πραγματοποιηθεί η επιβεβαίωση εγγραφών για την επόμενη σχολική χρονιά 2014-15. Στα παιδιά που ήδη φοιτούν στο σχολείο θα δοθεί σχετική δήλωση την οποία θα υπογράψουν οι γονείς και θα τη στείλουν πίσω στο σχολείο. Για τα παιδιά που θα φοιτήσουν στην Α΄ τάξη χρειάζεται η παρουσίαση στο σχολείο της βεβαίωσης εγγραφής που δόθηκε τον Ιανουάριο και αντίγραφο της κατάστασης εμβολιασμού του κάθε παιδιού.
* **Ιστοσελίδα του σχολείου:** Όπως σας έχουμε ενημερώσει στο προηγούμενο ενημερωτικό μας δελτίο, έχουμε ενημερώσει και αναβαθμίσει την ιστοσελίδα του σχολείου μας. Υπενθυμίζουμε τη διεύθυνση: dim-apesia-lem@schools.ac.cy. και σας καλούμε να την επισκεφθείτε
* **Εκπαιδευτική κατασκήνωση για τα παιδιά της Ε΄και Στ΄ τάξης:** Έχουμε ενημερωθεί από την Υπηρεσία Κατασκηνώσεων του Υπ. Παιδείας και Πολιτισμού ότι η αίτησή μας για συμμετοχή στις εκπαιδευτικές κατασκηνώσεις Προδρόμου έχει εγκριθεί. Στην κατασκήνωση θα συμμετάσχουν όσα παιδιά της Ε΄ και Στ΄ τάξης έχουν ήδη εκδηλώσει ενδιαφέρον με την ενυπόγραφη έγκριση των γονιών τους. Τα παιδιά θα συνοδεύσει ο δάσκαλος του σχολείου μας κ. Αντώνης Γρηγορίου. Η περίοδος συμμετοχής του σχολείου μας είναι η εβδομάδα 5- 9/5/14. Περισσότερες λεπτομέρειες θα δοθούν στα παιδιά της Ε΄και Στ΄ τάξης.
* **Ρούχα που αφήνονται στο σχολείο**: Έχουμε παρατηρήσει ότι πολλά παιδιά αφήνουν τα ρούχα τους στο σχολείο με αποτέλεσμα να έχουν μαζευτεί φόρμες, σακάκια, ζακέτες οι οποίες δεν ξέρουμε σε ποιους ανήκουν. Όποιοι έχουν διαπιστώσει ότι έχουν χάσει ρούχα τους, μπορούν να τα ζητήσουν από το σχολείο.
* **Πασχαλινές διακοπές:** Για τις πασχαλινές διακοπές το σχολείο θα κλείσει την Παρασκευή 11/4/14 και θα ανοίξει τη Δευτέρα 28/4/14.

**ΕΥΧΟΜΑΣΤΕ ΚΑΛΟ ΠΑΣΧΑ ΚΑΙ ΚΑΛΗ ΑΝΑΣΤΑΣΗ**